recursal/SuperWikiNEXT-32B huggingface dataset:
**பார்த்தூன் அப்திசலான் அதான் ( Fartuun Abdisalaan Adan)** ஒரு சோமாலிய சமூக ஆர்வலர் ஆவார்.

தனிப்பட்ட வாழ்க்கை
------------------

அதான் சோமாலியாவில் பிறந்து வளர்ந்தார். உள்ளூர் தொழிலதிபரும் அமைதி ஆர்வலருமான எல்மான் அலி அகமது என்பவரை மணந்தார்.  இந்தத் தம்பதியருக்கு நான்கு மகள்கள் பிறந்தனர்..

1996 ஆம் ஆண்டு உள்நாட்டுப் போர் உச்சத்தில் நடந்து கொண்டிருந்தபோது, அதானின் கணவர் தெற்கு மொகாதீசில் இருந்த அவர்களது குடும்பத்தின் வீட்டிற்கு அருகில் கொல்லப்பட்டார். பின்னர் அதான் 1990 ஆம் ஆண்டு கனடாவில் குடியேறினார். 
2007ஆம் ஆண்டு அமைதி மற்றும் மனித உரிமைகளுக்காக வாதிடுவதற்காக சோமாலியா நாட்டிற்குத் திரும்பினார். 

2019 ஆம் ஆண்டு நவம்பர் மாதம் 20 அன்று, உதவித் தொழிலாளியாக சோமாலியாவுக்குத் திரும்பிய இவரது மகள் அல்மாசு எல்மனும் மொகாதீசு விமான நிலையத்திற்கு அருகே ஒரு காரில் சுட்டுக் கொல்லப்பட்டதை உள்ளூர் அதிகாரிகள் உறுதிப்படுத்தினர் .

தொழில்
------

தொழில் ரீதியாக, அதான் எல்மான் அமைதி மற்றும் மனித உரிமைகள் மையத்தின் நிர்வாக இயக்குநராக பணிபுரிகிறார். மொகாதீசுவை தளமாகக் கொண்ட அரசு சார்பற்ற அமைப்பான இந்நிறுவனம் மறைந்த இவரது கணவரின் நினைவாக நிறுவப்பட்டதாகும் அதான் அந்த நிறுவனத்தின் நிர்வாக இயக்குநராக பணியாற்றுகிறார். அதே நேரத்தில் இவரது மகள் இல்வாட் எல்மான் என்பவரும் இவருடன் பணிபுரிகிறார். 

பாலியல் வன்முறையால் பாதிக்கப்பட்டவர்களுக்கு உதவுவதற்கான நாட்டின் முதல் திட்டமான "சகோதரி சோமாலியா" என்ற அமைப்பையும் அதான் இணைந்து நிறுவினார்

விருதுகள்
---------

2013 ஆம் ஆண்டு அதானுக்கு அமெரிக்க வெளியுறவுத் துறையிலிருந்து சர்வதேச வீரதீரப் பெண்மணி என்ற விருது வழங்கப்பட்டது .

2014 ஆம் ஆண்டு எல்மன் அமைதி மற்றும் மனித உரிமைகள் மையத்துடன் இணைந்து பணியாற்றியதற்காக செருமனி அரசாங்கமும் அதானுக்கு ஒரு விருதை வழங்கி சிறப்பித்தது. 

2017 ஆம் ஆண்டு மனிதகுலத்தை விழிப்பூட்டுவதற்காக வழங்கப்படும் அரோரா பரிசுக்கு பரிந்துரைக்கப்பட்ட இறுதிப் போட்டியில் பார்த்தூன் அதான் மற்றும் இவரது மகள் இல்வாட் எல்மனின் பெயர்கள் பரிந்துரைக்கப்பட்டன.

மேற்கோள்கள்
-----------

1. ↑  Nima Elbagir; Lillian Leposo. "Rape and injustice: The woman breaking Somalia's wall of silence". CNN. 8 February 2014 அன்று பார்க்கப்பட்டது.
2. ↑  "Documento - Somalia: Amnistia Internacional condena el asesinato de un pacifista". Amnesty International. 9 February 2014 அன்று பார்க்கப்பட்டது.
3. 1 2  "Documento - Somalia: Amnistia Internacional condena el asesinato de un pacifista". Amnesty International. 9 February 2014 அன்று பார்க்கப்பட்டது.
4. 1 2 3  Nima Elbagir; Lillian Leposo. "Rape and injustice: The woman breaking Somalia's wall of silence". CNN. 8 February 2014 அன்று பார்க்கப்பட்டது.
5. ↑  
Abdi Latif Dahur (2019-11-20). "'May God have mercy on her': Somali-Canadian aid worker shot dead in Mogadishu compound". *National Post*.. பார்த்த நாள்: 2019-11-22. "Elman comes from a prominent family of activists whose work has focused on social justice, women’s rights and rehabilitating children affected by Somalia’s decades-long war."
6. 1 2  "2013 International Women of Courage Award Winners". U.S. Department of State. 19 December 2013 அன்று மூலம் பரணிடப்பட்டது. 8 February 2014 அன்று பார்க்கப்பட்டது.
7. ↑  Aurora Prize. 2017 finalists.

புற இணைப்புகள்
--------------

* Sister Somalia
பல மரபார்ந்த இருப்புப்பாதைகளில் மரக்குற்றிகள் பயன்படுத்தப்பட்டன. பின்னணியில் காங்கிறீற்றாலான குற்றிகளாலான ஒரு வழித்தடம்.
**குறுக்குக் குற்றி** அல்லது **குறுக்குத் தாங்கி** (வடக்கு அமெரிக்காவில் *இரயில்ரோடு இட்டை* ஆங்கிலம்:railroad tie/ *இரயில்வே இட்டை* ஆங்கிலம்:railway tie அல்லது ஐரோப்பாவில் *இரயில்வே சிலீப்பர்* ஆங்கிலம்:railway sleeper) தொடர்வண்டிப் போக்குவரத்தில் என்பது இரு தண்டவாளங்களைத் தாங்கிப் பிடிக்கும் மரத்தால் அல்லது காங்கிறீற்றால் ஆன செவ்வக வடிவிலமைந்த தாங்கிகளாகும். பொதுவாகத் தண்டவாளங்களுக்குச் செங்குத்தாக இடப்படும் இந்தக் குற்றிகள் வண்டி பாரத்தைக் கீழேயுள்ள சரளைக் கற்களுக்கும் பதப்படுத்தப்பட்ட நிலப் பரப்பிற்கும் மாற்றுகிறது. மேலும் தண்டவாளங்களை இறுகப் பிணைத்தும், அகலப்பாட்டை, குறுகிய பாட்டை, மீட்டர் பாட்டை போன்ற வரையறுக்கப்பட்ட சரியான அளவையில் தண்டவாளங்களுக்கிடையேயான தொலைவைப் பராமரித்தும் சிக்கலற்ற தொடர்வண்டி இயக்கத்திற்கு அடிகோலுகின்றன. 

வழமையாக மரத்தால் உருவாக்கப்பட்ட குற்றிகள், அண்மைக்காலத்தில், குறிப்பாக ஐரோப்பாவிலும் ஆசியாவிலும் முன்தகைப்புக் காங்கிறீற்றால் உருவாக்கப்படுகின்றன. இரும்பினால் ஆன குற்றிகள் ஐக்கிய இராச்சியத்தில் இரண்டாம்நிலை வழித்தடங்களில் பயன்படுத்தப்படுகின்றன. குற்றிகள் நெகிழிக் கலவைகளாலும் செய்யப்படுகின்றன, ஆனால் அவை மிகக் குறைவாகப் பயன்படுத்தப்படுகின்றன.

குற்றியில்லா தடங்கள்
--------------------

குற்றியில்லா தடம், திண்காறையை ஊற்றி நிரப்புவதற்கு முன்.
புனித பான்கரசு நிலையத்தில் உள்ள குற்றியில்லா தடம்
குறுக்குக் குற்றி இல்லாமல் வடிவமைக்கப்பட்ட இரும்புப்பாதை **குற்றியில்லா தடங்கள்** எனப்படும். முதலில் இவ்வகைத் தடங்கள் மலை இரயில்பாதையில், தண்டவாளங்களை நேரடியாக மலையின் பாறைகளில் பொருத்தப்பட்டன (1889-ல் கட்டப்பட்ட பிளடஸ் (ஆங்கிலம்:Pilatus) இரும்புவழியைப் போன்றது). 1960-களில் நெடுநாட்கள் உழைக்கும் மற்றும் குறைந்த பராமரிப்பு செலவுகள் போன்றவைக்கு தீர்வைத் தேடி, ஜெர்மானிய, ஆங்கிலேய, ஜப்பானிய இரும்புவழித்துறைகள், அதி துல்லிய, பாரம்பரிய குறுக்குக் குற்றிகளுக்கு மாற்றைக் கொண்டுவரச் சோதித்து வந்தன.

இதுதான் குற்றியில்லா இரும்புத்தடங்களைத் தோற்றுவித்தது. இவ்வகை இருப்புத்தடங்களில், குற்றிகளின்றி தண்டவாளங்கள் திண்காறைத் (ஆங்கிலம்:concrete) தகடுகளில் நேரடியாகப் பொருத்தப்பட்டன.

வெளி இணைப்புகள்
---------------

விக்கிமீடியா பொதுவகத்தில்,  
 ***இருப்புப்பாதை குற்றிகள்***   
என்பதின் ஊடகங்கள் உள்ளன. 

* *Die Y-Stahlschwelle in der Schweiz* பரணிடப்பட்டது 2010-08-27 at the வந்தவழி இயந்திரம் Y sleepers in Switzerland - rack and normal railways.

1. ↑  Eisenmann, J.; Leykauf, G. (2000). "Feste Fahrbahn für Schienenbahnen". in Eibl, J (in de). *Betonkalender 2000*. **2**. Berlin: Ernst & Sohn. பக். 291–298. பன்னாட்டுத் தரப்புத்தக எண்:978-3-433-01427-1.
WLA புரூக்லின் அருங்காட்சியகம், படகு கட்டும் காட்சி 2
வாசிகள், மார்ழ்சல், யாப் தீவுகள் – பசிபிக் திரட்டு - பீபாடி அருங்காட்சியகம், ஃஆர்வார்டு பல்கலைக்கழகம் - DSC05732
நிப்பானிய வாசி
**வாசி (Adze)** (/ˈædz/; மாற்று வடிவம்: **வாய்ச்சி (adz)**) என்பது கூரிய வெட்டும் முனையுள்ள தொல்பழம் விளிம்புவகைக் கருவி ஆகும். இது கற்காலத்தில் இருந்தே பயன்பாட்டில் உள்ளது. இவை மரவேலையில் கையால் மரத்தைச் செதுக்கவோ பரப்பைச் சீராக்கவோ கோடரியைப் போலவே பயன்படுகின்றன. ஆனால் இதில் வெட்டும் விளிம்பு பிடிக்குச் செங்குத்தாக அமையும். இதில் கைவாசி, வாய்ச்சி என இருவகை உண்டு. கைவாசி சிறு கைப்பிடியுள்ள கருவியாகும். வாசி என்பது இருகைகளாலும் வீச்சுடன் கால்மட்டத்தில் கையாளும் நீண்ட பிடியுடைய கருவியாகும். இதில் வெட்டும் அலகு கார் அல்லது ஏர்க்கொழுவைப் போல கருவித்தண்டுக்குச் செங்குத்தாக அமையும்.ஆனால் கோடரியின் அலகு கைப்பிடிக்கு இணையாகவே அமையும். இதைப் போன்ற ஆனால் மொக்கையன வெட்டு விளிம்புள்ள தரையைக் கொத்தும் கருவி குறடு அல்லது கொட்டு எனப்படுகிறது.

வரலாறு
------

தோபித் தீவு மைக்ரோனேசிய மரக்கலத்துக்கான வாசி பொருத்திய துடுப்பு
### ஆப்பிரிக்கா

எகிப்தில் மூன்றாம் பேரரசு காலம் முதல் வாசி பயன்பாட்டில் இருந்துள்ளது. தொடக்கத்தில் வாசிகள் பளிங்குக் கற்களால் செய்யப்பட்டன. ஆனால் முந்துபேரரசுக் கால எகிப்திலேயே கற்களுக்கு மாற்றாக செம்பு வாசிகள் வழக்கில் வந்துள்ளன.கல்வாசிகள் பிடியுடன் கட்டிப் பயன்படுத்தப்பட்டன. ஆனால் செம்பு வாசிகள் பிடித் துளையில் செருகிப் பொருத்தப்பட்டன. எகிப்திய வாசிகளை அருங்காட்சியகத்திலும் பெட்ரி அருங்காட்சியக வலைத்தளத்திலும் காணலாம்.

குறிப்புகளும் மேற்கோள்களும்
---------------------------

1. ↑  Any tool with a sharp cutting edge. Oxford English Dictionary: Edge-tool, edged-tool.
2. ↑  Rice M (1999). *Who's who in ancient Egypt*. New York: Routledge. பக். 25. பன்னாட்டுத் தரப்புத்தக எண்:0-415-15448-0. "வாசி ஏந்திய, மரக்கலம் கட்டும் மூன்றாம் பேரரசுக் கால அங்குவான் சிலை"
3. ↑  Shubert SB, Bard, KA (1999). *Encyclopedia of the archaeology of ancient Egypt*. New York: Routledge. பக். 458. பன்னாட்டுத் தரப்புத்தக எண்:0-415-18589-0.

* The section about types of adzes is based on a Quicksilver Wiki article at A Glossary of Terms For Traditional Timber Framing (Timberbee) பரணிடப்பட்டது 2004-03-29 at the வந்தவழி இயந்திரம் under the terms of the GNU Free Documentation License, last accessible 25 July 2006.

நூற்றொகை
--------

* Leo Verhart, *Contact in stone: adzes, Keile and Spitzhauen in the Lower Rhine Basin.* பரணிடப்பட்டது 2013-11-11 at the வந்தவழி இயந்திரம் Neolithic stone tools and the transition from Mesolithic to Neolithic in Belgium and the Netherlands, 5300-4000 cal BC. **Journal of Archaeology in the Low Countries** 4-1 (October 2012)
1960இல் இதே பெயருடன் வெளியான திரைப்படத்தை பார்க்க பார்த்திபன் கனவு (1960 திரைப்படம்)

***பார்த்திபன் கனவு*** (*Parthiban Kanavu*) 2003 இல் வெளிவந்த தமிழ்த் திரைப்படம். கரு பழனியப்பன் தயாரிப்பில் வெளிவந்த இத்திரைப்படத்தில் ஸ்ரீகாந்த், ஸ்நேகா, மணிவண்ணன், விவேக் மற்றும் பலர் நடித்திருந்தனர். வித்யாசாகர் இசையமைத்திருந்தார். 2003 இல் இத்திரைப்படம் எதிர்பாராத அளவு பெரும் வெற்றி பெற்றது. இந்தப் படம் *அம்மாயி பாகுந்தி* என்னும் பெயரில் தெலுங்கில் மறு ஆக்கம் செய்திருக்கிறார் ‘லவ்டுடே’ பாலசேகரன். மேலும் இப்படம் *மஞ்சு பெய்யும் முன்பே* என்னும் பெயரில் மலையாளத்தில் மொழிமாற்றம் செய்யப்பட்டுள்ளது.

கதை
---

நவீன இளைஞனான பார்த்திபன். (ஸ்ரீ காந்த்). ஒரு நவீனகரமான பெண்ணை (சிநேகா) சாலையில் பார்த்த கணத்திலேயே இவர்தான் தன் துணைவி என்றே எண்ணிவிடுகிறார் பார்த்திபன்.

அதே நேரத்தில் அவரது குடும்பத்தால் திருமணத்திற்காக பெண் பார்க்க வேண்டா வெறுப்பாபக செல்லும் பார்திபன், அங்கே சத்யா என்னும் ஒரு பெண்ணைப் பார்க்கிறார். அங்கே பார்த்திபனுக்கு இன்ப அதிர்ச்சியாக அவர் சாலையில் பார்த்த பெண்ணே அவர். உடனே சம்மதம் தெரிவித்து விடுகிறார். மணமும் முடிந்துவிடுகிறது. மனைவியுடன் மகிழுந்தில் வீட்டுக்குச் செல்லும்போது, எப்போதும் போல் அதே நவீனப் பெண், புன்னகையுடன் சாலையைக் கடக்கிறாள். பார்த்திபனால் அந்தக் கணத்தில் அதிர்ச்சியடைகிறான்.

விசாரிக்கும் போது தான் ஆசைப்பட்ட பெண்ணின் பெயர் ஜனனி, அவர் கேரளத்தைச் சேர்ந்தவர் என்பதும் தெரியவருகிறது. அதே ஜனனி பார்த்திபனின் வீட்டெதிரே குடிவருகிறார். இதன் காரணமான சிக்கல்கள் உருவாகின்றன, அதன் முடிவு என்ன என்பது மீதிக்கதை.

பாடல்கள்
--------

* *கனாக் கண்டேனடி* (பாடல்: யுகபாரதி, பாடகர்: மதுபாலகிருஷ்ணன்)
* *தீராத தம் வேண்டும்* (பாடல்: நா. முத்துக்குமார், பாடியோர்: மாணிக்க விநாயகம், திப்பு, தேவன்)
* *பக் பக்* (பாடல்: பா.விஜய், பாடியோர்: டி. எல். மகாராஜன், பலராம், மனோ, கார்த்திக், மஞ்சுளா, சந்தியா, சித்ரா, கல்யாணி)
* *என்ன தவம் செய்தனை* (பாடல்: கபிலன், பாடியவர்: ஹரிணி)
* *என்ன செய்ய* (பாடியோர்: கார்த்திக், கல்யாணி)
* *வாடி மச்சினியே* (பாடல்: அறிவுமதி, பாடியோர்: சிவசிதம்பரம், மாலதி)

மேற்கோள்கள்
-----------

1. ↑  "சினிமாஸ்கோப் 36: அபூர்வ சகோதரிகள்". *கட்டுரை*. தி இந்து. 2107 சூன் 9. 9 சூன் 2017 அன்று பார்க்கப்பட்டது. Check date values in: `|date=` (உதவி)
**சூப்பர் வாசுகி** (**Super Vasuki**) 75வது சுதந்திரத் திருநாள் அமுதப் பெருவிழாவை ஒட்டி இந்திய இரயில்வே இயக்கிய மிக நீளமான சரக்குத் தொடருந்து ஆகும். தென்கிழக்கு மத்திய தொடருந்து மண்டலத்தின் கீழ் இயங்கும் வாசுகி சூப்பர் சரக்கு தொடருந்து, 3.5 கிலோ மீட்டர் நீளம், ஆறு என்ஜின்கள், 295 சரக்குப் பெட்டிகளுடன் சுமார் 27 ஆயிரம் டன் நிலக்கரியுடன், 75வது சுதந்திரத் திருநாள் அமுதப் பெருவிழாவையொட்டி, 15 ஆகஸ்டு 2022 அன்று, கோர்பா - நாக்பூர் இடையே 267 கிலோ மீட்டர் தொலைவிற்கு வெள்ளோட்டம் விடப்பட்டது. சூப்பர் வாசுகி சரக்கு ரயிலில் ஏற்றப்படும் நிலக்கரியைக் கொண்டு ஒரு நாளில், 3 ஆயிரம் மெகாவாட் மின்சாரம் உற்பத்தி செய்ய முடியும்.

இதனையும் காண்க
--------------

* 75வது சுதந்திரத் திருநாள் அமுதப் பெருவிழா

மேற்கோள்கள்
-----------

1. ↑  Railways tests longest freight train on Independence Day
2. ↑  Super Vasuki: India’s Longest and heaviest freight train
3. ↑  All about Super Vasuki - India's longest & heaviest freight train with 6 engines, 295 wagons
4. ↑  3.5 கி.மீ நீள சரக்கு ரயில்: இந்தியா அடுத்த சாதனை
5. ↑  சூப்பர் வாசுகி:3.5 கி.மீ நீளம்; 27,000 டன் கொள்ளளவு; இந்தியாவின் மிகப் பெரிய சரக்கு ரயில் இதுதான்!
**வாசிலிகி கலோகரா** *(Vassiliki Kalogera)* ஒரு கிரேக்க வானியற்பியலாளர் ஆவார். இவர் வடமேற்கு பலகலைக்கழகத்தின் பேராசிரியர் ஆவார். இவர் வானியற்பியல் பலதுறைத் தேட்ட, ஆராய்ச்சி மைய (சீரா- CIERA) இயக்குநர் ஆவார். இவர் 2015 இல் ஈர்ப்பு அலைகளை நோக்கிய லிகோ (LIGO ) கூட்டமைப்பின் உறுப்பினர் ஆவார்.

இவர் ஈர்ப்பு அலைகள், செறிந்த இரும வான்பொருள்கள் X-கதிர்கள் உமிழ்வு, நொதுமி இரும விண்மீன்களின் இணைவு ஆகிய ஆய்வுகளில் முன்னணிக் கோட்பாட்டாளர் ஆவார்.

இளமையும் கல்வியும்
------------------

இவர் 1992 இல் தெசலோனிகி பல்கலைக்கழகத்தில் இயற்பியலில் இளவல் பட்டம் பெற்றார். இவர் உர்பானா சாம்பைனில் உள்ள இல்லினாயிசு பல்கலைக்கழக பட்டமேற்படிப்புப் பள்ளியில் சேர்ந்து 1997 இல் வானியலில் முனைவர் பட்டம் பெற்றார். 
இவர் ஆர்வார்டு சுமித்சோனிய வானியற்பியல் மையத்தில் CfA முதுமுனைவர் ஆய்வாளராகச் சேர்ந்தார்; இவர் 2000 இல் கிளே ஆய்வுநல்கையையும் பெற்றார். இவர் 2001 இல் வடமேற்கு பல்கலைக்கழக இயற்பியல், வானியல் துறையில் புல உறுப்பினராகச் சேர்ந்தார்.

தகைமைகளும் விருதுகளும்
----------------------

இவர் 2002 இல் அமெரிக்க வானியல் கழகத்தின் ஆன்னி ஜம்ப் கெனான் வானியல் விருது வழங்கப்பட்டது. இது முதுமுனைவர் ஆய்வில் தன்னிகரற்ற சாதனை படைத்த பெண்களுக்கு வழங்கப்படுகிறது.

இவர் 2008 இல் இவரது செறிந்த இரும வான்பொருள்களின் படிமர்ச்சியும் அறுதி முடிவும் சார்ந்த ஆய்வுக்காக அமெரிக்க இயற்பியல் கழகத்தின் மரியா கோயப்பர்ட் மேயர் விருது வழங்கப்பட்டது.

இவருக்கு 2016 இல் செறிந்த இரும வான்பொருள்கள் உமிழும் மின்காந்த, ஈர்ப்பு அலைக் கதிர்வீச்சுகளின் ஆய்வுப் பங்களிப்புகளுக்காக அமெரிக்க இயற்பியல் கழகத்தின் ஏன்சு பெத்தே பரிசு வழங்கப்பட்டது.

இவர் 2018இல் இவரது வானியற்பியல் அமைப்புகளாகிய கருந்த்ளை, நொதுமி விண்மீன்கள், வெண்குறுமீன்கள் ஆய்வுக்காக வானியற்பியலுக்கான தான்னீ கைன்மன் பரிசு வழங்கப்பட்டது.

கலோகரா பெரும்பொது அளக்கைத் தொலைநோக்கி குழுமத்தில் பணிபுரிகிறார்.
இவர் 2018 மே மாதம் அமெரிக்கத் தேசிய அறிவியல் கலவிக்கழகத்துக்குத் தேர்வானார்.

ஆய்வும் பணியும்
---------------

இவர் வடமேற்கு பல்கலைக்கழகத்தின் இயற்பியல், வானியல் துறையில் ஈ. ஓ. ஏவன் கட்டில் பேராசிரியராக உள்ளார். இவர் வானியற்பியல் பல்துறை தேட்டம், ஆராய்ச்சி மையத்தின் (CIERA) இயக்குநராகப் பணிபுரிகிறார். இவரது அண்மைய ஆராய்ச்சி கோட்பாட்டு வானியற்பியலில் லிகோ கண்டுபிடிக்கும் ஈர்ப்பு அலைகள், X-கதிர் இரும விண்மீன்களின் படிம உருவாக்கம், பெரும்பொது அளக்கைத் தொலைநோக்கி, மீவிண்மீன் வெடிப்புகளின் முன்வாயில்களை முற்கணித்தல் ஆகிய ஆய்வுகளில் ஈடுபடுகிறார்.

மேற்கோள்கள்
-----------

1. ↑  "VICKY KALOGERA - Greek astrophysicist awarded with the Hans Bethe Prize". *www.ellines.com*. 2016-06-21 அன்று பார்க்கப்பட்டது.
2. ↑  "Vicky Kalogera: Department of Physics and Astronomy - Northwestern University". *www.physics.northwestern.edu*. 2016-05-26 அன்று மூலம் பரணிடப்பட்டது. 2016-06-21 அன்று பார்க்கப்பட்டது.
3. ↑  "CIERA". 2016-08-21 அன்று பார்க்கப்பட்டது.
4. 1 2 3  "Prize Recipient". *www.aps.org*. 2016-06-21 அன்று பார்க்கப்பட்டது.
5. ↑  "Annie Jump Cannon Award in Astronomy | American Astronomical Society". *aas.org*. 2016-06-21 அன்று பார்க்கப்பட்டது.
6. ↑  "Hans Bethe Prize". 2016-08-21 அன்று பார்க்கப்பட்டது.
7. ↑  "Vicky Kalogera wins 2018 Dannie Heineman Prize for Astrophysics". 2018-09-16 அன்று மூலம் பரணிடப்பட்டது.
8. ↑  "Kalogera Research Group". 2016-12-02 அன்று மூலம் பரணிடப்பட்டது. 2016-08-21 அன்று பார்க்கப்பட்டது.
கார்லோஸ் ஸ்குவாபே என்பவரால் வரையப்பட்ட *புதைகுழி தோண்டுபவரின் இறப்பு* என்னும் இவ்வோவியம், குறியீட்டிய அலங்காரங்களின் காட்சித் திரட்டு ஆகும். இறப்பு, தேவதைகள், பனி, பாத்திரங்களின் தோற்ற அமைவு என்பன உலகுக்கு அப்பாலான தோற்ற மாற்றத்துக்கான குறியீட்டியத்தின் விருப்பை வெளிப்படுத்துகின்றது.
உச்சிமாநாடு, பனியின் ராணி, 1912, டார்டோனாவைச் சேர்ந்த சிசேர் சாக்ககியின் அடையாள வேலை.உச்சிமாநாடு, பனியின் ராணி, 1912, டார்டோனாவைச் சேர்ந்த சிசேர் சாக்ககியின் அடையாள வேலை.
கலை இயக்கங்களைப் பொறுத்தவரை **குறியீட்டியம்** என்பது 19 ஆம் நூற்றாண்டின் இறுதிப் பகுதியில் பிரான்ஸ், பெல்ஜியம் ஆகிய நாடுகளிலிருந்து உருவான, கவிதை, பிற கலைகள் என்பன தொடர்பான ஒரு கலை இயக்கம் ஆகும்.

தோற்றம்
-------

குறியீட்டியம், பெரும்பாலும் இயல்பியம் (Naturalism), மெய்மையியம் (Realism) என்பவற்றுக்கு எதிராக உருவானதாகும். உலகப் பொருட்களைக் கண்பது போலவே நுணுக்கமாக வெளிக்கொண்டு வருவதற்கும், எளிமையானவற்றையும், சாதாரணமானவற்றையும் கருத்தியலுக்கு மேலாக உயர்த்துவதற்கும் கருத்தியல் எதிர்ப்பு இயக்கங்கள் விரும்பின. இவற்றுக்கான எதிர்விளைவாக ஆன்மீகம், கற்பனை, கனவு போன்றவற்றுக்குச் சார்பான சிந்தனைகள் உருவாயின. குறியீட்டியத்துக்கான அடிப்படை இவ்வாறான எதிர்விளைவாகவே தொடங்கியது எனலாம். ஜோரிஸ்-கார்ல் ஹுயிஸ்மான்ஸ் போன்ற சில எழுத்தாளர்கள் இயல்பியத்தினராக இருந்து பின்னர் குறியீட்டியத்தின் பக்கம் வந்தவர்களாவர். ஹுயிஸ்மான்சைப் பொறுத்தவரை, சமயம், ஆன்மீகம் ஆகியவற்றில் அவருக்கு ஏற்பட்ட விழிப்புணர்வே அவரை இம்மாற்றத்துக்குத் தூண்டியது.
குறியீட்டியம் என்பது சொல்லில் அர்த்தத்தை நேரடியாகத் தரும் முயற்சிக்குப் பதிலாக குறியீடுகளைப் பயன்படுத்தி வாசகன் மனத்தில் அதன் அர்த்தத்தை விரியச் செய்யும் முறையாகும்.இறுக்கமும் செறிவும் குறியீட்டின் பண்புகளாவன.
கணிதத்தில் **தகுவகுஎண்களின்கூட்டுத் தொடர்முறை** (*aliquot sequence*) என்பது நேர் முழுஎண்களைக் கொண்ட ஒரு தொடர்முறை. இத்தொடர்முறையின் ஒவ்வொரு உறுப்பும் அதன் முந்தைய உறுப்பின் தகு வகுஎண்களின் கூட்டுத்தொகையாக இருக்கும். தொடர்முறையின் உறுப்பு 1 ஆக வந்தவுடன் தொடர்முறை அத்துடன் முடிந்துவிடும். ஏனென்றால் 1 இன் தகு வகுஎண்களின் கூடுதல் 0. இத்தொடர்முறையின் முதல் உறுப்பு நேர் முழுஎண் *k* எனில், அதன் மற்ற உறுப்புகள் வகுஎண்களின் கூட்டுச் சார்பு σ1 அல்லது தகு வகுஎண் கூட்டுச்சார்பு *s* ஐக் கொண்டு கீழ்வருமாறு பெறலாம்:

*s*0 = *k*
*s*n = *s*(*s**n*−1) = σ1(*s**n*−1) − *s**n*−1, *s**n*−1 > 0,
*s*(0) வரையறுக்கப்படவில்லை.
10 இன் தகுவகுஎண்களின் கூட்டுத் தொடர்முறை: 10, 8, 7, 1, 0

σ1(10) − 10 = 5 + 2 + 1 = 8,
σ1(8) − 8 = 4 + 2 + 1 = 7,
σ1(7) − 7 = 1,
σ1(1) − 1 = 0.
பல தகுவகுஎண்களின் கூட்டுத் தொடர்முறைகள் 0 வில் முடிந்துவிடும். அத்தகைய தொடர்முறைகளில் 0 க்கு முந்தைய உறுப்பு 1 ஆகவும், அதற்கு முந்தைய உறுப்பு ஒரு பகா எண்ணாகவும் இருக்கும். 75 வரையிலான அத்தகைய எண்களின் பட்டியலை (OEIS-இல் வரிசை A080907)
இல் காணலாம்.

முடிவுறா தகுவகுஎண்களின் கூட்டுத் தொடர்முறை:

6 இன் தகுவகுஎண்களின் கூட்டுத் தொடர்முறை: 6, 6, 6, 6, ...
220 இன் தகுவகுஎண்களின் கூட்டுத் தொடர்முறை: 220, 284, 220, 284, ...
95 இன் தகுவகுஎண்களின் கூட்டுத் தொடர்முறை: 95, 25, 6, 6, 6, 6, ...

குறிப்புகள்
-----------

1. ↑  Weisstein, Eric W. "Aliquot Sequence", *MathWorld*.

மேற்கோள்கள்
-----------

* Manuel Benito; Wolfgang Creyaufmüller; Juan Luis Varona; Paul Zimmermann. *Aliquot Sequence 3630 Ends After Reaching 100 Digits* பரணிடப்பட்டது 2004-10-15 at the வந்தவழி இயந்திரம். Experimental Mathematics, vol. 11, num. 2, Natick, MA, 2002, p. 201-206.
* W. Creyaufmüller. *Primzahlfamilien - Das Catalan'sche Problem und die Familien der Primzahlen im Bereich 1 bis 3000 im Detail*. Stuttgart 2000 (3rd ed.), 327p.

வெளியிணைப்புகள்
---------------

* Tables of Aliquot Cycles (J.O.M. Pedersen)
* Aliquot Page (Wolfgang Creyaufmüller)
* Aliquot sequences (Christophe Clavier)
* Forum on calculating aliquot sequences (MersenneForum)
* Aliquot sequence summary page for sequences up to 100000 (there are similar pages for higher ranges) (Karsten Bonath)
* Active research site on aliquot sequences (Jean-Luc Garambois)
**வாசனை** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2011 ஆம் ஆண்டு மே மாதம் வெளியிடப்பட்டது. இத்தொகுப்பில் 26 சிறுகதைகள் உள்ளன. இப்புத்தகத்தின் பதிப்புரிமை சுந்தர ராமசாமி அவர்களின் மனைவி கமலா ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *வாசனை* எனபதுவே இத்தொகுப்பின் பெயராகச் சூட்டப்பட்டுள்ளது. இத்தொகுப்பிற்கு கே.என். செந்தில் முன்னுரை எழுதியுள்ளார். முன்னுரையில் அவர்,

> "வாளின்றி, கேடயம் மட்டுமே கொண்ட ஒரு வீரன் எதிராளியின் வாள்வீச்சு தன் மீது பாயாமல் தடுத்துக்கொள்வதுபோல் படைப்பை முன் வைத்துத் தான் படைப்பாளி வாழ்க்கையின் வாள்வீச்சைத் தடுத்துக் கொள்கிறான்.
> 
> 
> 

என்ற சுந்தர ராமசாமியின் வரிகளை மேற்கோள் காட்டுகிறார். கே.என். செந்தில் தன்னுடைய முன்னுரைக்கு *யதார்த்தத்தின் அழகியலும்... நவீனத்துவத்தின் தீவிரமும்...* என்று தலைப்பிட்டுள்ளார்.
மேலும், சுந்தர ராமசாமியின்

> "சூட்சமமான மனங்கள், மென்மையான மனங்கள், மொழியின் தொனியிலிருந்து எண்ணற்ற விஷயங்களைக் கிரகித்துக் கொள்ளும் மனங்கள், படைப்பை வெறும் படைப்பாக மட்டும் கருதாமல் வாழ்க்கையின் கரைக்கு நம்மைக் கொண்டு போய் சேர்க்கும் தோணியாகப் பார்க்கின்றன. கரைசேர்ந்ததும் படைப்பெனும் தோணியிலிருந்து கீழே இறங்கி வாழ்க்கைக்குள் வெகுதூரம் போகின்றன".
> 
> 
> 

என்ற வரிகள் இத்தொகுப்பின் முதல் பக்கத்தில் உள்ளன.

தொகுப்பிலுள்ள சிறுகதைகள்
------------------------

* கோவில் காளையும் உழவு மாடும்
* பிரசாதம்
* சன்னல்
* ஸ்டாம்பு ஆல்பம்
* கிடாரி
* வாழ்வும் வசந்தமும்
* லீலை
* முட்டைக்காரி
* அழைப்பு
* பல்லக்குத் தூக்கிகள்
* வாசனை
* ரத்னாபாயின் ஆங்கிலம்
* குரங்குகள்
* பள்ளம்
* கொந்தளிப்பு
* ஆத்மாராம் சோயித்ராம்
* வழி
* கோலம்
* பக்கத்தில் வந்த அப்பா
* விகாசம்
* காகங்கள்
* மேல்பார்வை
* பட்டுவாடா
* நாடார் சார்
* களிப்பு
* கதவுகளும் ஜன்னல்களும்

பின்னட்டைக் குறிப்புகள்
-----------------------

இப்புத்தகத்தின் பின்னட்டைக் குறிப்பு:

'கூறியது கூறல்', 'போலச் செய்தல்' இவையிரண்டையுமே மறுதலித்து மேலெழும் சுந்தர ராமசாமியின் படைப்பு. உலகின் ஆகச் சிறந்த கதைகளின் தொகுப்பு இந்நூல்.
யதார்த்தக் கதைகளின் வழியே வாசகனை மனவிரிவுக்கு உட்படுத்தும் அதேவேளையில் மொழியழகோடு கூடிய அபூர்வமான சொல்லாட்சிகள் மூலம் கவித்துவ தருணங்களைத்
தேர்ந்த இசைக்கலைஞனைப்போல் ஸ்ருதி பிசகாமல் மீட்டும் சு.ரா. நேற்றின் வழித்தடத்திலிருந்து விலகி புதிய கருத்துகளைத் தேடி கண்டடைந்து முன்னோக்கிச் சென்ற
பயணத்தை துலக்கமாக வெளிப்படுத்தும் தொகுப்பு இது. அவர் வரிகளின் இடையே விட்டுச் செல்லும் மெளன இடைவெளிகளைச் சுய ஆற்றலால் இட்டு நிரப்பிக்கொள்ளும்
வாசகன் தன் மனச்சுனைகளைப் பெரும் மன எழுச்சியோடு கண்டுகொண்கிறான்.எழுத்தாளனின் **உள்ளொளி இருளில் மிருகங்களின் கண்களைப்போல் பரவசம் ஊட்டக்கூடியது** என்று
சு.ரா.எழுதினார். அந்த உள்ளொளியை நம்பி ஏற்றுச் செயல்பட்ட ஒரு படைப்பாளியின் மகத்தான கலையுலகம் இது.

வெளி இணைப்புகள்
---------------

கோவில் காளையும் உழவு மாடும் பரணிடப்பட்டது 2015-06-29 at the வந்தவழி இயந்திரம்
**உலக பார்முலா 1 ஓட்டுனர் வாகையர் பரிசு** (*Formula One World Drivers' Championship* , **WDC**) ஒரு பருவத்தில் நடத்தப்படும் பல்வேறு கிராண்ட் பிரீ பார்முலா 1 போட்டிகளில் போட்டியிடும் பந்தய ஓட்டுனர்களிடையே மதிப்பீடு புள்ளிகள் முறைமையில் கூடுதல் புள்ளிகள் பெற்றவருக்கு *பன்னாட்டு தானுந்து கூட்டமைப்பால்* (*FIA*) வழங்கப்படுவதாகும். இப்பரிசு முதன்முதலாக 1950ஆம் ஆண்டு பருவத்தில் அறிமுகப்படுத்தப்பட்டு நினோ ஃபாரினாவிற்கு வழங்கப்பட்டது. முதன்முதலாக பல்லாண்டு பரிசினைப் பெற்றவர் 1952 மற்றும் 1953ஆம் ஆண்டுகளில் வென்ற அல்பர்டோ அஸ்காரி ஆவார். தற்போது 2010 மற்றும் 2011 பருவங்களின் வாகையாளராக செபாஸ்டியன் வெட்டல் விளங்குகிறார்.

ஓரு பருவத்தின் அனைத்து கிராண்ட் பிரீ போட்டிகளும் முடிவடைவதற்கு முன்பே மதிப்பீடு புள்ளிகளில் மற்றொருவர் முந்த முடியாத அளவில் உள்ள ஓட்டுனர் வாகையாளராக அறிவிக்கப்படகூடுமானாலும் அனைத்துப் போட்டிகளும் முடிவடைந்த பின்னரே பன்னாட்டு தானுந்து கூட்டமைப்பால்் வெற்றி பெற்ற வாகையாளர் அறிவிக்கப்படுகிறார். இதுவரை நடந்துள்ள 61 பருவங்களில் 25 முறை இப்பரிசு கடைசி போட்டியில் முடிவாகி உள்ளது. ஒரு பருவத்தில் வெகு துவக்கத்திலேயே முடிவானது 2002ஆம் ஆண்டிலாகும்; மைக்கேல் சூமாக்கர் அவ்வாண்டில் ஆறாவது போட்டியிலேயே இப்பரிசை "வென்றார்".

இப்பரிசினை இதுவரை 32 வெவ்வேறு ஓட்டுனர்கள் வென்றுள்ளனர். செருமனியின் மைக்கேல் சூமாக்கர் ஏழு முறை வென்று சாதனை படைத்துள்ளார். மேலும் 2000 முதல் 2004 வரை ஐந்து முறை வென்று தொடர்ந்த ஆண்டுகளில் கூடுதலாக வென்ற சாதனையும் படைத்துள்ளார். நாடுகளில் ஐக்கிய இராச்சியத்தின் ஓட்டுனர்கள் பத்து முறை வென்றுள்ளனர்.

உசாத்துணைகள்
------------

* GrandPrix.com – Grand Prix Encyclopedia பரணிடப்பட்டது 2008-10-28 at the வந்தவழி இயந்திரம்
* Formula1.com – Hall of Fame
* ChicaneF1 – Drivers' Championships பரணிடப்பட்டது 2013-10-29 at the வந்தவழி இயந்திரம்
* Formula 1 Championships
* Amara, Solange; Davillerd, Cyril; et al. (2004). *Formula One Yearbook 2004–05*. Chronosports S.A.. பன்னாட்டுத் தரப்புத்தக எண்:2-84707-072-9.
Historic site in டிசி, ஐக்கிய அமெரிக்காவார்ப்புரு:SHORTDESC:Historic site in டிசி, ஐக்கிய அமெரிக்கா
**வாசிங்டன் நினைவுச் சின்னம்** (*Washington Monument*) என்பது ஐக்கிய அமெரிக்காவின் வாசிங்டன், டி. சி.யில் அமெரிக்காவின் முதலாவது தலைவர் ஜோர்ஜ் வாஷிங்டன் நினைவாக அமைக்கப்பட்ட மிக உயரமான நாற்பக்கங்களைக் கொண்ட மண் நிற கோபுரமாகும். இது உலகின் மிக உயரமான கற் கட்டிடம் ஆகும். இது பளிங்கு, கருங்கல், மற்றும் மணற்கல் ஆகியவற்றைக் கொண்டு கட்டப்பட்டுள்ளது. வாஷிங்டன் டிசியில் அமைந்திருக்கும் மிக உயரமான கட்டிடமான இது ரொபேர்ட் மில்ஸ் என்பவரினால் 1840களில் வடிவமைக்கப்பட்டது. இதன் கட்டுமானப் பணிகள் 1848 இல் ஆரம்பிக்கப்பட்டு மில்ஸ் இறந்தூ 30 ஆண்டுகளின் பின்னர் 1884 இல் நிறைவடைந்தது. நிதிப் பற்றாக்குறை, மற்றும் அமெரிக்க உள்நாட்டுப் போர் காரணமாக இதன் அமைப்பு வேலைகள் நிறைவேறுவதில் தாமதங்கள் ஏற்பட்டன.

இந்நினைவுச் சின்னத்தின் அடிக்கல் 1848, ஜூலை 4 இல் நாட்டப்பட்டது. இதன் உச்சி டிசம்பர் 6, 1884 இல் வைக்கப்பட்டு, 1885, பெப்ரவரி 21 இல் கட்டுமானப் பணிகள் முழுமையாக நிறைவடைந்தன. ஆனாலும் இச்சின்னம் அதிகாரபூர்வமாக 1888, அக்டோபர் 9 இல் பொதுமக்கள் பார்வைக்கு திறந்து விடப்பட்டது. இக்கட்டிட வேலைகள் முடிவடைந்த நேரத்தில் இது உலகின் மிக உயரமான கட்டிடமாக இருந்தது. இதற்கு முன்னர் கொலோன் தேவாலயம் மிக உயரமான கட்டிடமாக இருந்தது. 1889 இல் பாரிசில் கட்டப்பட்ட ஈபெல் கோபுரம் வாஷிங்டன் நினைவுச் சின்னத்தின் உயரத்தை மீறி உலகின் மிக உயர்ந்த கட்டிடமாகியது.

இதற்காகிய செலவு $1,187,710 ஆக மதிப்பிடப்பட்டுள்ளது.

மேற்கோள்கள்
-----------

1. ↑  "The Washington Monument: Tribute in Stone". 2016-12-25 அன்று மூலம் பரணிடப்பட்டது. 2008-10-08 அன்று பார்க்கப்பட்டது.

வெளி இணைப்புகள்
---------------

* Washington Monument
**காட்டுமன்னார்கோயில் திருவனந்தீசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் காட்டுமன்னார்கோயில் என்னுமிடத்தில் அமைந்துள்ளது. இவ்வூர் முன்னர் திருவனந்தீசுவரம் என்றழைக்கப்பட்டது. கடல் மட்டத்திலிருந்து சுமார் 43 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°16'37.9"N, 79°32'57.0"E (அதாவது, 11.277180°N, 79.549170°E) ஆகும்.

இறைவன், இறைவி
-------------

இக்கோயிலின் மூலவராக திருவனந்தீசுவரர் உள்ளார். இறைவி சௌந்தரநாயகி ஆவார். இக்கோயிலில் சூரிய, சந்திர புஷ்கரணி உள்ளது.

அமைப்பு
-------

மூலவர் கிழக்கு நோக்கியும், இறைவி தெற்கு நோக்கியும் காணப்படுகின்றனர். துர்க்கை, நின்ற நிலையில் விநாயகர், சூரியன், சந்திரன் ஆகியோர் உள்ளனர். திருச்சுற்றில் கல்வெட்டுகள் காணப்படுகின்றன. ராஜராஜசோழனின் பெரிய பாட்டியும், சோழப் பேரரசியுமான செம்பியன்மாதேவிக்கு திருமணம் நடந்த இடம் என்பதால் அவர் இக்கோயிலுக்கு தன் பெயரால் கொடை தந்துள்ளார். அட்ட நாகங்களில் ஒன்றான அனந்தன் தன் குறையைத் தீர்க்க இக்கோயிலுக்கு வந்ததாகக் கூறுவர். அனந்தன் பூசை செய்ததை உறுதி செய்யும் வகையில் இங்குள்ள சோமாஸ்கந்தர் சிற்பத்தின் கையில் நாகம் உள்ளது.

விழாக்கள்
---------

வைகாசி விசாகம் உள்ளிட்ட பல விழாக்கள் இக்கோயிலில் கொண்டாப்படுகின்றன.

மேற்கோள்கள்
-----------

1. 1 2 3 4   அருள்மிகு திருவனந்தீஸ்வரர் திருக்கோயில், தினமலர் கோயில்கள்
**5-நைட்ரோ-2-புரோப்பாக்சி அனிலின்** *(5-Nitro-2-propoxyaniline)* என்பது C9H12N2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சுக்ரோசு சர்க்கரையின் இனிப்பைக்காட்டிலும் 4,000 மடங்கு அதிகமான இனிப்புச் சுவையைக் கொண்டது என்பதால் இதை பி-4000 என்ற பெயரால் அழைப்பார்கள். இச்சேர்மத்தைக் குறிக்க அல்ட்ராசசு என்ற பெயரும் பயன்படுத்தப்படுவதுண்டு. இதுவரை அறியப்பட்டுள்ள வலிமையான இனிப்புச் சுவை பொருள்கள் பலவற்றில் இதுவும் ஒன்றாகும். ஆரஞ்சு நிறத்தில் திண்மமாகக் காணப்படும் இது தண்ணீரில் சிறிதளவு கரையும். நீர்த்த அமிலங்களிலும் கொதிக்கும் நீரிலும் இது நிலைப்புத்தன்மையுடன் காணப்படுகிறது. 5-நைட்ரோ -2-புரோப்பாக்சி அனிலின் ஒரு காலத்தில் செயற்கை இனிப்பானாகப் பயன்படுத்தப்பட்டது. ஆனால் நச்சுத்தன்மையின் காரணமாக அமெரிக்காவில் தடைசெய்யப்பட்டுள்ளது.

1950 ஆம் ஆண்டு சனவரி 19 அன்று வெளியிடப்பட்ட அமெரிக்கக் கூட்டாட்சி பதிவேடு (15 எப்.ஆர் 321) உத்தரவின் அடிப்படையில் 5-நைட்ரோ -2-புரோப்பாக்சி அனிலின் சேர்க்கப்பட்ட அல்லது கண்டறியக்கூடிய அளவைக் கொண்ட எந்த உணவும் இந்தச் சட்டத்தை மீறியதாகவும் கலப்படம் செய்யப்பட்ட உணவாகவும் அந்நாட்டில் கருதப்படுகிறது.

மேற்கோள்கள்
-----------

1. ↑  *Merck Index*, 12th Edition, 6727.
2. ↑  "FDA Code of Regulations". 2020-09-18 அன்று மூலம் பரணிடப்பட்டது. 2020-03-04 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் 5-நைட்ரோ-2-புரோப்பாக்சி அனிலின் தொடர்பாக ஊடகக் கோப்புகள் உள்ளன.
கணிதத்தில் **தள வளைவரை** அல்லது **தள வளைகோடு** (*plane curve*) என்பது ஒரு [[தளம் (வடிவவியல்)|தளத்திலமைந்த வளைகோடாகும். அத்தளமானது யூக்ளிடிய தளம், கேண்முறைத் தளம் (affine plane) அல்லது வீழ்ப்புவழித் தளமாக (projective plane) இருக்கலாம். பெரும்பாலும் ஆய்வு செய்யப்படும் தள வளைவரைகள் இழைவான சீர் வளைவரைகளும் ( smooth curve) இயற்கணித தள வளைவரைகளுமாகும்.

சீரான தளவளைவரை
--------------

சீரான தள வளைவரை என்பது மெய் யூக்ளிடிய தளம் **R**2 இல் அமைந்ததொரு வளைவரையாகும். இது ஒருபரிமாண சீர் பன்மடியாக இருக்கும். 

அதாவது சீரான தளவளைவரையானது, ஒரு கோட்டைப்" போலத் தோற்றமளிக்கும் தளவளைவரையாக அமையும்; இதன் ஒவ்வொரு புள்ளிக்கு அருகிலும் இவ்வளைவரையை, ஒரு சீரான சார்புகொண்டு ஒரு கோட்டுடன் இணைக்க இயலும்.

சீரான தளவளைவரையைக் குறிக்கும் சமன்பாடு:

*f*(*x*, *y*) = 0, *f* : **R**2 → **R** ஒரு சீரான சார்பு. மேலும் இவ்வளைவரையின் மீதமையும் எந்தவொரு புள்ளியிலும் பகுதிவகைக்கெழுக்கள் ∂*f*/∂*x*, ∂*f*/∂*y* ஆகிய இரண்டும் ஒருபோதும் பூச்சியமாக இருக்காது.

இயற்கணித தளவளைவரை
-----------------

இயற்கணித தளவளைவரை என்பது கேண்முறை அல்லது வீழ்வழித் தளங்களிலமைந்த வளைவரைகளாகும். 18 ஆம் நூற்றாண்டுமுதலே இவ்வளைவரைகள் ஆய்வு செய்யப்பட்டு வருகின்றன.

இவ்வளைவரையின் பல்லுறுப்புச் சமன்பாடு:

*f*(*x*, *y*) = 0
வீழ்வழித்தளங்களில்:
*F*(*x*, *y*, *z*) = 0, *F* ஒரு சமபடித்தான பல்லுறுப்புக்கோவை
ஒரு இயற்கணித தளவளைவரையின் சமன்பாட்டை வரையறுக்கும் பல்லுறுப்புக்கோவையின் படியே, அந்த இயற்கணித தளவளைவரையின் படியாக அமையும்.

எடுத்துக்காட்டு:

*x*2 + *y*2 = 1 என்ற சமன்பாட்டால் வரையறுக்கப்படும் வட்டத்தின் படி = 2.
மூன்று படியுள்ளவை முப்படித் தளவளைவரைகள் எனவும், நான்கு படியுள்ளவை நாற்படித் தளவளைவரைகள் எனவும் அழைக்கப்படும்.

எடுத்துக்காட்டுகள்
------------------

| பெயர் | உட்படு சமன்பாடு | துணையலகுச் சமன்பாடு | ஒரு சார்பாக | வரைபடம் |
| --- | --- | --- | --- | --- |
| நேர் கோடு | {\displaystyle ax+by=c} | {\displaystyle (x,y)=(x\_{0}+\alpha t,y\_{0}+\beta t)} | {\displaystyle y=mx+c} |  |
| வட்டம் | {\displaystyle x^{2}+y^{2}=r^{2}} | {\displaystyle (x,y)=(r\cos t,r\sin t)} |  | framless |
| பரவளைவு | {\displaystyle y-x^{2}=0} | {\displaystyle (x,y)=(t,t^{2})} | {\displaystyle y=x^{2}} |  |
| நீள்வட்டம் | {\displaystyle {\frac {x^{2}}{a^{2}}}+{\frac {y^{2}}{b^{2}}}=1} | {\displaystyle (x,y)=(a\cos t,b\sin t)} |  | framless |
| அதிபரவளைவு | {\displaystyle {\frac {x^{2}}{a^{2}}}-{\frac {y^{2}}{b^{2}}}=1} | {\displaystyle (x,y)=(a\cosh t,b\sinh t)} |  |  |

மேற்கோள்கள்
-----------

* Coolidge, J. L. (April 28, 2004), *A Treatise on Algebraic Plane Curves*, Dover Publications, ISBN 0-486-49576-0.
* Yates, R. C. (1952), *A handbook on curves and their properties*, J.W. Edwards, ASIN B0007EKXV0.
* Lawrence, J. Dennis (1972), *A catalog of special plane curves*, Dover, ISBN 0-486-60288-5.

வெளியிணைப்புகள்
---------------

* Weisstein, Eric W. "Plane Curve", *MathWorld*.
வள்ளி என்பது போரின்போது போரிடும் வயவர் சூடும் அடையாளப் பூ. இதனை 'வாடா வள்ளி' எனத் தொல்காப்பியம் குறிப்பிடுகிறது. இது அரசன் வழங்கிய பூ ஆனதால் வள்ளி எனப்பட்டது. இது எந்தக் குடியைச் சேர்ந்தவன் என்பதை உணர்த்தும் அடையாளம். பனை, வேம்பு, ஆத்தி போன்ற எந்தப் பூவாகவும் இருக்கலாம்.

இந்தப் பூவைச் சூடியவன் போரில் புறமுதுகிட்டு ஓடாத வீரக் கழலும் அணிந்திருப்பான்.

ஆனிரைகளைக் களவாடிக் கவர்ந்துவரும் போர்ப்பாங்கு வெட்சித்திணை எனப்படும்.   

அதில் 14 துறைகள் உண்டு.   

மற்றும் களவாடிய ஆனிரைகளை மீட்கும் கொற்றவைநிலையும் வெட்சித்திணையே.   

இந்தக் கொற்றவை நிலையில் 21 துறைகள் உண்டு.   

இந்த 21 துறைகளில் ஒன்று வயவர் வாடாவள்ளி சூடுதல்.   

போந்தை, வேம்பு, ஆர்(ஆத்தி) என்னும் பூக்களைச் சூடி வேந்தர்கள் போரிடுவர்.   

அப்போது அவர்களது படைவீரர்கள் அதே பூவைச் சூடிப் போரிடுவர்.   

அந்தப் பூ வாடாத பொற்பூவாக  இருக்கும். 
இந்த வயவர் சூடிய பூவுக்கு வாடாவள்ளி என்று பெயர்.

இதையும் காண்க
-------------

* வள்ளி

அடிக்குறிப்பு
-------------

1. ↑  இரும்பையும் பொன் என்னும் சொல்லால் குறிப்பிடுவர்
2. ↑  வாடா வள்ளி வயவர் ஏந்திய ஓடாக் கழல்நிலை - தொல்காப்பியம் 3-63-6
குழந்தைகள் இளையோர் சிறப்புடம் திகழ சிறப்பான ஆலோசனைகளைக் கொண்ட நூலாக 160 பக்கங்களுடன் இந்திய மதிப்பில் ரூபாய் 42 விலையில் வெளியிடப்பட்டுள்ளது.

நூலாசிரியர்
-----------

நூலாசிரியர் வேதா இலங்காதிலகம் உலகம் முழுவதுமுள்ள குறிப்பிடத்தக்க சில தமிழ்ப் பெண் கவிஞர்களுள் ஒருவர். இலங்கையில் பிறந்த இவர் 1987 ஆம் ஆண்டில் வாழ்வாதாரத்திற்காக டென்மார்க் நாட்டிற்குச் சென்று அங்கு ஒரு பாலர் பள்ளியில் பணிபுரிந்து கொண்டு தன் குடும்பத்தினருடன் வசித்து வருகிறார்.

அறிமுகம்
--------

பிரான்சிலிருந்து வெளிவரும் ஈழநாடு பாரிஸ் இதழின் முதன்மை ஆசிரியர் எஸ்.எஸ்.குகநாதன் இந்நூலிற்கு அறிமுகம் ஒன்றை அளித்திருக்கிறார்.

அணிந்துரை
---------

இலங்கை யாழ்ப்பாணத்திலிருக்கும் அகில இலங்கைக் கம்பன் கழகத்தின் சார்பாக இ.ஜெயராஜ் இந்நூலிற்கு எட்டு பக்கங்களில் அணிந்துரையை வழங்கியிருக்கிறார்.

பொருளடக்கம்
-----------

நூலாசிரியர் தளிர்கள் எனும் தலைப்பில் 9 கவிதைகளையும், குடும்ப உறவு எனும் தலைப்பில் 12 கவிதைகளையும், தத்துவம் எனும் தலைப்பில் 4 கவிதைகளையும், உணர்வுகள் எனும் தலைப்பின் கீழ் 15 கவிதைகளையும், காதல் + ஏக்கம் எனும் தலைப்பில் 7 கவிதைகளையும், பெண்மை எனும் தலைப்பில் 8 கவிதைகளையும், ஊர் மணம் எனும் தலைப்பில் 12 கவிதைகளையும், நிகழ்வுகள் என்ற தலைப்பில் 16 கவிதைகளையும், வானொலி எனும் தலைப்பில் 6 கவிதைகளையும் , இயற்கை எனும் தலைப்பில் 3 கவிதைகளையும், சுகம் கேட்டல் பிரார்த்தனை எனும் தலைப்பில் 3 கவிதைகளையும், வாழ்த்து - விழா எனும் தலைப்பில் 7 கவிதைகளையும் அளித்திருக்கிறார். இந்நூலில் மொத்தம் 102 கவிதைகளைத் தந்திருக்கிறார். இது தவிர கடைசியாக டென்மார்க் ஒல்போ நகர வானொலியில் இவர் வாசித்த "நானும் என் கவிதையும்" என்கிற கவிதை தரப்பட்டுள்ளது.

வெளி இணைப்புகள்
---------------

* முத்துக்கமலம் இணைய இதழில் வெளியான "வேதாவின் கவிதைகள்" நூல் குறித்த புத்தகப்பார்வை பரணிடப்பட்டது 2011-01-19 at the வந்தவழி இயந்திரம்
**4 × 800 மீட்டர் அஞ்சல் ஓட்டம்** *(4 × 800 meters relay)* என்பது ஒரு தடகள விளையாட்டுப் போட்டி நிகழ்வாகும். இவ்விளையாட்டில் ஒவ்வோர் அணியிலும் 4 ஓட்டக்காரர்கள் பங்கேற்பார்கள். ஒவ்வொருவரும் 800 மீட்டர் தூரம் ஓடி மொத்தம் 3200 மீட்டர் துரத்தை ஓடி முடிக்க வேண்டும். 400 மீட்டர் நீளம் கொண்ட தரமான ஓடுகளத்தில் இரண்டு சுற்று வட்டத்தை ஓடி முடிப்பது 800 மீட்டர் தூரம் எனக் கணக்கிடப்படுகிறது.

4 × 800 மீட்டர் அஞ்சல் ஓட்டப் போட்டிகளில் நிகழ்த்தப்படும் உலக சாதனைகளை பன்னாட்டு தடகள விளையாட்டுக் கூட்டமைப்புகள் சங்கம் ஏற்றுக் கொள்கிறது. 2014 ஆம் ஆண்டில் நடைபெற்ற பன்னாட்டு தடகள விளையாட்டுக் கூட்டமைப்புகள் சங்கத்தின் உலக அஞ்சல் ஓட்டப் போட்டிகளின் ஒரு பகுதியாக, இப்போட்டியை உலக வெற்றியாளர் நிகழ்வுப் போட்டி என்ற ஒரு தடகளப் போட்டியாகவும் இச்சங்கம் மாற்றியது.

ஆண்களுக்கான 4 × 800 மீட்டர் அஞ்சல் ஓட்டப் போட்டியில் 7:02.43 நிமிடங்கள் என்பது உலக சாதனையாக உள்ளது. கென்யாவைச் சேர்ந்த யோசப் முட்டுவா, வில்லியம் இயாம்பொய், இசுமாயில் கோம்பிச், வில்பிரட் பங்கெய் ஆகியோரைக் கொண்ட அணி 2006 ஆம் ஆண்டு ஆகத்து மாதம் 25 ஆம் தேதி பெல்கியத்தின் தலைநகரமான ப்ரசெல்சில் நடைபெற்ற வான் டாமே நினைவு ஆண்டு தடகளப்போட்டியில் பெண்களுக்கான இச்சாதனையை நிகழ்த்தியிருக்கிறது. பெண்களுக்கான 4 × 800 மீட்டர் அஞ்சல் ஓட்டப் போட்டியில் 7:50.17 நிமிடங்கள் என்பது உலக சாதனையாக உள்ளது. சோவியத் ஒன்றியம்|சோவித் ஒன்றியத்தைச்]] சேர்ந்த நடேழ்தா ஒலிசாரெங்கோ, இலியுபோவ் குரினா, இலியுத்மிலா போரிசோவா, பொத்யாலோவுசுகயா ஆகியோரைக் கொண்ட அணி 1984 ஆம் ஆண்டு ஆகத்து மாதம் 15 ஆம் தேதி மாசுகோவில் இச்சாதனையை நிகழ்த்தியிருக்கிறது.

மேற்கோள்கள்
-----------

1. ↑

புற இணைப்புகள்
--------------

* IAAF list of 4x800-metres-relay records in XML
**வேதி ஆற்றல்** (*Chemical energy*) என்பது வேதிப் பொருட்களின் ஆற்றலாகும், வேதிப்பொருள்கள் வேதிவினைக்கு உட்பட்டு வேறு பொருட்களாக மாறும்போது வெளியிடப்படும் ஆற்றலே வேதி ஆற்றல் எனப்படுகின்றது. வேதி ஆற்றலின் சேமிப்பு ஊடகத்தின் சில எடுத்துக்காட்டுகளுள் மின்கலங்கள், உணவு மற்றும் பெட்ரோல் ஆகியவை அடங்கும். வேதிப் பிணைப்புகளை உடைத்தல் மற்றும் உருவாக்குவது ஆற்றலை உள்ளடக்கியது, இது ஒரு வேதியியல் அமைப்பால் உட்கொள்ளப்படலாம் அல்லது உருவாகலாம்.
வேதிப் பொருட்களுக்கு இடையிலான வினையின் காரணமாக வெளியிடப்படும் அல்லது உறிஞ்சப்படும் ஆற்றல், ஆரம்ப மற்றும் இறுதி வெப்பநிலை ஒரே மாதிரியாக இருந்தால், விளைபொருள்களின் ஆற்றல் உள்ளடக்கம் மற்றும் வினைபடுபொருள்களின் ஆற்றல் உள்ளடக்கம் இவற்றுக்கு இடையிலான வேறுபாட்டிற்கு சமம். ஆற்றலின் இந்த மாற்றத்தை வினைபடுபொருள்கள் மற்றும் வினைவிளை பொருள்களின் பிணைப்பு ஆற்றல்களிலிருந்து மதிப்பிடலாம்.

 உதாரணங்கள்
-----------

1. மின்கலங்கள்
2. உயிரி
3. பெட்ரோலியம்
4. இயற்கை எரிவாயு
5. நிலக்கரி
6. உணவு

மேற்கோள்கள்
-----------


1. ↑  "Chemical energy - Energy Education". *energyeducation.ca* (ஆங்கிலம்). 2022-08-21 அன்று பார்க்கப்பட்டது.
**வினோத் பாபு** (சூன் 11, 1990) என்பவர் தமிழ்த் தொகுப்பாளர்கள், நகைச்சுவையாளர் மற்றும் தொலைக்காட்சி நடிகர் ஆவார்.

ஆரம்பகால வாழ்க்கை
-----------------

வினோத் பாபு ஜூன் 11 1990 ஆம் அன்று தமிழ்நாட்டில் உள்ள திருச்சிராப்பள்ளியில் பிறந்தார். திருச்சிராப்பள்ளி அரசு உயர்நிலைப்பள்ளியில் இடைநிலைக் கல்வியை முடித்து ஸ்ரீவில்லிபுட்டூர் கலசலிங்கம் பல்கலைக்கழகத்தில் இளங்கலை பட்டம் பெற்றவர்.

தொலைக்காட்சி வாழ்க்கை
---------------------

இவர் 2014ஆம் ஆண்டு ஆதித்யா தொலைக்காட்சியில் *கோலிவுட் சம்பிரதாயம்* என்ற நிகழ்ச்சி மூலம் தொகுப்பாளராக அறிமுகமானார். அதை தொடர்ந்து *காமெடிக்கு நாங்க கரண்டி* என்ற நிகழ்ச்சியையும் அதே தொலைக்காட்சியில் தொகுத்து வழங்கினார்.

2018ஆம் ஆண்டில் சிவகாமி என்ற தொடரின் மூலம் நடிகராக அறிமுகமானார். ஜாதி மாறி திருமணம் செய்யும் இரு இளம் ஜோடிகள் அதனால் அவர்கள் எதிர்கொள்ளும் பல பிரச்சனைகளை மையமாக எடுக்கப்பட்ட தொடரில் ராஜ்குமார் என்ற கதாபாத்திரத்தில் கதாநாயகனாக நடித்தார். இவருக்கு ஜோடியாக நீனு கார்த்திகா நடித்துள்ளார். இந்த தொடர் இவருக்கு ஒரு நல்ல பெயரை கொடுத்தது. இந்த தொடர் கலர்ஸ் தமிழ் தொலைக்காட்சியில் ஒளிபரப்பானது.

2019ஆம் ஆண்டு விஜய் தொலைக்காட்சியில் ஒளிபரப்பான கலக்கப் போவது யாரு? (பகுதி 8) என்ற நகைச்சுவை நிகழ்ச்சியில் போட்டியாளராக பங்கு கொண்டார். அதை தொடர்ந்து அதே ஆண்டில் சுந்தரி நீயும் சுந்தரன் நானும் என்ற தொடரில் கதாநாயகனாக நடித்துள்ளார்.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2014-2016 | கோலிவுட் சம்பிரதாயம் | தொகுப்பாளராக | ஆதித்யா தொலைக்காட்சி |
|  | காமெடிக்கு நாங்க கரண்டி |
| 2018 | சிவகாமி | ராஜ்குமார் | கலர்ஸ் தமிழ் |
| 2019 | கலக்கப் போவது யாரு? (பகுதி 8) | போட்டியாளராக | விஜய் தொலைக்காட்சி |
| 2019–ஒளிபரப்பில் | சுந்தரி நீயும் சுந்தரன் நானும் | வேலு |
| 2019 | எங்கிட்ட மோததே 2 | விருந்தினராக |
| ஸ்டார்ட் மியூசிக் |
|

மேற்கோள்கள்
-----------

1. ↑  "Vijay TV strengthens fiction line-up with 'Sundari Neeyum Sundaran Naanum'".
2. ↑  "Sundari Neeyum Sundaran Naanum crosses 100 episodes".
**ஒலிம்பிக் வாழ்த்துப்பாடல்** (கிரேக்க மொழி: Ολυμπιακός Ύμνος, *Olympiakós Ýmnos*, *Olympic Anthem*), அல்லது **ஒலிம்பிக் பண்** ஆப்பெரா இசையமைப்பாளர் *இசுபைரிடோன் சமராசால்* கிரேக்க கவிஞர் *கோசுட்டீசு பலாமாசு* எழுதிய பாடல்வரிகளுக்கு அமைக்கபட்ட சேர்ந்திசை வாயசைப்பு பாடலாகும். இந்த இருவரையும் பன்னாட்டு ஒலிம்பிக் குழுவின் முதல் தலைவராக இருந்த கிரேக்க *டெமெட்ரியசு விகெலாசு* இப்பணிக்கு அமர்த்தினார்.

வரலாறு
------

இந்த வாழ்த்துப்பாடல் முதல்முறையாக கிரேக்கத்தின் ஏதென்ஸ் நகரில் விளையாடப்பட்ட முதல் ஒலிம்பிக் போட்டிகளின் துவக்கவிழாவில் பாடப்பட்டது. தொடர்ந்து ஒவ்வொரு ஆண்டும் தாங்கள் ஏற்றுக்கொண்ட போட்டிகளில் நடத்தும் நாடுகள் பல்வேறு இசையமைப்பாளர்களைக் கொண்டு குறிப்பிட்ட ஒலிம்பிக் வாழ்த்துப்பாடலை இசையமைத்துப் பாடி வந்தனர்.

1958ஆம் ஆண்டில் சப்பானின் தோக்கியோவில் கூடிய பன்னாட்டு ஒலிம்பிக் குழுவின் 54வது அமர்வில் சமராசு இசையமைத்து பலாமாசு இயற்றிய பாடலை அலுவல்முறை ஒலிம்பிக் வாழ்த்துப் பாடலாக ஏற்றுக் கொண்டது. எனவே 1960 முதல் ஒவ்வொரு ஒலிம்பிக் விளையாட்டுக்களிலும் துவக்க விழாக்களிலும் நிறைவு விழாக்களிலும் பாடப்பட்டு வருகிறது.

மேற்சான்றுகள்
-------------

1. ↑  "Olympic Anthem Symbolism" (PDF). LA84 Foundation.
**திரிவேணி** என்ற தனது புனைப்பெயரால் பிரபலமாக அறியப்பட்ட **அனசுயா சங்கர்** (Anasuya Shankar) (1 செப்டம்பர் 1928 - 29 சூலை 1963), கன்னட மொழியில் நவீனப் புனைகதைகளை எழுதிய இந்திய எழுத்தாளர் ஆவார். இவரது பல புதினங்கள் திரைப்படமாக உருவாக்கப்பட்டுள்ளன. மிக முக்கியமாக, *பெல்லி மோடா* (1967) மற்றும் *ஷரபஞ்சாரா* (1971) - இவை இரண்டும் நடிகை கல்பனா நடித்து புட்டண்ணா கனகல் இயக்கியுள்ளார். இவரது சிறிய கதைகள் தொகுப்பு *சமஸ்யய மாகு* 1950 இல் தேவராஜா பகதூர் பரிசை வென்றது. இவரது புதினமான *அவலா மனே* 1960 இல் கர்நாடக சாகித்ய அகாதமி விருதைப் பெற்றது.

வாழ்க்கை
--------

இவர், 1928 செப்டம்பர் 1 ஆம் தேதி பிரித்தானிய இந்தியாவின் முந்தைய மைசூர் இராச்சியத்தில் (இன்றைய மைசூர், கர்நாடகா) மைசூரின் சாமராஜபுரம் புறநகரில், பி. எம். கிருஷ்ணசாமி மற்றும் தங்கம்மா ஆகியோருக்கு பிறந்தார்.  இவர் பாகீரதி என்றும் அழைக்கப்பட்டார். இவருக்கு ஆர்யாம்பா பட்டாபி என்ற ஒரு தங்கை இருந்தார். இவர் ஒரு எழுத்தாளராகவும் இருந்தார். இவரது குடும்பத்தில் இவரது மாமா பி.எம்.ஸ்ரீகாந்தையாவும், உறவினர் வாணியும் எழுத்தாளர்கள் ஆவர் .

மைசூரில் உள்ள மகாராணி கலைக் கல்லூரியில் தனது இளங்கலை பட்டப்படிப்பில் தங்கப்பதக்கம் பெற்ற இவருக்கு, 1947 ஆம் ஆண்டில், அரசியல் அறிவியலில் சிறந்து விளங்கியதற்காக சித்தேகவுடா தங்கப் பதக்கம் வழங்கப்பட்டது.  மைசூரில் உள்ள சாரதா விலாச கல்லூரியில் ஆங்கில பேராசிரியரான எஸ்.என்.சங்கரை (1925–2012) 1951 இல் திருமணம் செய்து கொண்டார். 

மகாத்மா காந்திக்கு மரியாதை செலுத்தும் விதமாக இவர் திரிவேணி என்ற புனைப் பெயரை ஏற்றுக்கொண்டார். காந்தியின் மரணத்தைத் தொடர்ந்து அவரது அஸ்தி, கங்கையின் பிற இணை நதிகளான யமுனை ஆறு மற்றும் திரிவேணி சங்கம் என்று அழைக்கப்படும் கண்ணுக்கு தெரியாத சரசுவதி ஆறு ஆகியவற்றின் சங்கமத்தில் கரைக்கப்பட்டது.  மைசூரில் உள்ள மிஷன் மருத்துவமனையில் மீரா என்ற குழந்தையைப் பெற்றெடுத்த 10 நாட்களுக்குப் பிறகு,சூலை 29, 1963 அன்று இவர் நுரையீரல் அடைப்பு காரணமாக இறந்தார்.

தொழில்
------

திரிவேணி, அபஸ்வரா என்ற தனது முதல் புதினத்தை1953 இல் வெளியிட்டார். அதன் பிறகு, இவர் 20 புதினங்களையும், 3 சிறுகதைத் தொகுப்புகளையும் வெளியிட்டார். இவரது புதினக்களில் முக்கியமாக பெண்கள் எதிர்கொள்ளும் உளவியல் பிரச்சினைகள், அவர்களின் உணர்ச்சிகள் மற்றும் ஏமாற்றங்கள் ஆகியவற்றை அடிப்படையாகக் கொண்ட கதைகளாக இருந்தன. இவரது *'தவரேய கோலா*' என்ற புதினம் சாகித்ய அகாடமி விருதை வென்றது.

மேற்கோள்கள்
-----------

1. 1 2 3  "Triveni's house in Chamarajapuram to be converted into a museum". *The Times of India*. 9 March 2017. 26 April 2017 அன்று பார்க்கப்பட்டது.
2. ↑  "Kannada Novelist Triveni's House In City To Be A Museum". *Star of Mysore*. 25 April 2017 அன்று மூலம் பரணிடப்பட்டது. 25 April 2017 அன்று பார்க்கப்பட்டது.
3. 1 2 3  "Kannada novelist dead". 31 July 1963. p. 7. 25 April 2017 அன்று பார்க்கப்பட்டது.
**சித்தாங்கூர் கைலாசநாதர் கோயில்** தமிழ்நாட்டில் நாகபட்டினம் மாவட்டம், சித்தாங்கூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், ஆனந்தவல்லி சன்னதிகளும், நர்த்தன விநாயகர், தாயார், தெட்சிணாமூர்த்தி, பிரம்மா, சித்திவிநாயகர், லிங்கோத்பவர், துரக்கை, சுப்பிரமணியர், லட்சுமி நாராயணபெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் ஆண்டுபூஜை முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பெராச் நதி** *( Berach River )* இந்தியாவின் மேற்கு பகுதியில் இருக்கும் இராசத்தான் மாநிலத்தில் உள்ள பனாசு நதியின் துணை நதியாகும். உதய்பூர் மாவட்டத்தில் உதய்பூர் நகருக்கு வடகிழக்கில் இந்நதி உற்பத்தியாகிறது. 157 கிலோமீட்டர் நீளம் கொண்ட இந்நதி சுமார்7502 சதுரகிலோமீட்டர் பரப்பளவுக்கு பாய்கிறது. வடகிழக்கிலிருந்து உதய்பூர் வழியாக சித்தோர்கர் மற்றும் பில்வாரா மாவட்டங்களில் பாய்ந்து பில்வாரா மாவட்டத்திலுள்ள பிகோடு கிராமத்திற்கு அருகே பனாசு நதியுடன் இணைகிறது. சித்தோர்கர் நகரின் கோட்டை நகரம் பெராச் நதியின் கரையில் அமைந்துள்ளது. அகர் நதி, வாக்லி நதி, வாகோன் நதி, காம்பிரி நதி, ஓரை நதி முதலிய நதிகள் பெராச் நதியின் துணை நதிகளாகும். இவை பெராச் நதியின் வலது புறத்தில் இணைகின்றன. உதய்பூர் நகரின் வழியாக பாயும் அயர் நதி பெராச் நதியை உதய் சாகர் நீர்த்தேக்கத்துடன் இணைக்கிறது.

துணை நதிகள்
-----------

பனாசு நதியின் தென்பகுதி துணை நதியான பெராச் நதி உதய்பூர் மாவட்ட மலைகளில் உற்பத்தியாகிறது. 

* அகர் நதி: பெராச் நதியின் வலது புறத்தில் இருக்கும் ஒரு கிளை நதியாகும். இது உதய்பூ மாவட்ட மலைகளில் உற்பத்தியாகி உதய்பூர் நகரத்தின் வழியாகப் பாய்ந்து பிச்சோலா என்ற பிரபலமான ஏரியை உருவாக்குகிறது..
* வாக்லி நதி: பெராச் நதியின் வலது புறத்தில் உள்ள கிளை நதியாகும்.
* வாகோன் நதி: பெராச் நதியின் வலது புறத்தில் உள்ள கிளை நதியாகும்
* காம்பிரி நதி: பெராச் நதியின் வலது புறத்தில் உள்ள கிளை நதியாகும்.
* ஓரை நதி: பெராச் நதியின் வலது புறத்தில் உள்ள கிளை நதியாகும்.

மேற்கோள்கள்
-----------

1. ↑  Rima Hooja. 1988. The Ahar Culture and Beyond: Settlements and Frontiers of 'Mesolithic' and Early Agricultural Sites in South-eastern Rajasthan, C.3rd-2nd Millennia B.C.
**ஒலியொளிர்வு** அல்லது **ஒலியொளிர்தல்** *(sonoluminescence)* என்பது அழுத்தமான ஒலிப்புலத்திற்கு உட்படுத்தப்பட்ட நீர்மத்தில் உள்ள குமிழிகள் ஒளி அலைகளை வெளியிடுதல் ஆகும்.

வரலாறு
------

1934 ஆம் ஆண்டு இடாய்ச்சுலாந்தில் உள்ள கியோலோன் பல்கலைக்கழகத்தில் (University of Cologne) நடந்த ஒலியெதிர்வி (sonar) ஆய்வொன்றின் போது எச். ஃபிரன்செல் (H. Frenzel) மற்றும் எச். சூல்ட்டெசு (H. Schutes) ஆகியோர் இவ்விளைவைக் கண்டறிந்தனர். அவர்கள் அப்போது பல நீர்க்குமிழிகள் ஒளிர்வதைக் கண்டறிந்தனர். பல ஆராய்ச்சிகளுக்குப் பின் 1988 ஆம் ஆண்டு ஃபிலிப் கெய்டன் என்பவர் தனி நீர்க்குமிழி ஒன்றிலிருந்து ஒலியொளிர்வை நிகழ்த்திக் காட்;டினார்.

பண்புகள்
--------

ஒரு போதுமான அலை நீளமுள்ள ஒலியலை, நீரினுள் செலுத்தப்படும் போது அது எளிதில் உடையக் கூடிய வளிக்குமிழி (காற்றுக்குமிழி)யை உருவாக்குகிறது. ஆய்வகங்களில் ஒரே நீர்க்குமிழி மீண்டும் மீண்டும் தோன்றி மறையும் படி செய்ய முடிகிறது.

* அழுத்தமான ஒலிப்புலத்திற்கு ஆளாக்கப்படும் போது இக் குமிழிகள் மிகக் குறுகிய காலத்திற்கு ஒளியை வெளியிடுகின்றன. (35 முதல் சில நூறு பிக்கோ நொடிகள்)
* மந்த வாயுக்களைச் சேர்க்கும் போது ஒளிர்வின் செறிவு அதிகமாகிறது.
* குமிழி வெப்பநிலை 2300 முதல் 5100 கெல்வின் வரை இருக்கும். (சூரியனின் மேற்பரப்பு வெப்பநிலை - 5,8000 கெல்வின்)

உருவாகும் விதம்
---------------

குமிழி உருவாதல், மெதுவாக விரிவடைதல், உடனடி மற்றும் குறுகிய கால உடைதல், ஒளிர்தல் (இடமிருந்து வலமாக)

உயிரியல் ஒலியொளிர்வு
--------------------

கடல் வாழ் இறால் வகையில் ஒன்றான அல்ஃபிடே குடும்ப இறால்கள் நீலத்திமிங்கலத்துக்கு அடுத்த படியாக கடலில் வாழும் அதிக இரைச்சலிடும் விலங்கு ஆகும். இது தனது நகங்களின் மூலம் துளை குமிழிகளை (குழிவுகளை) உருவாக்குகிறது. இது 80,000 பாஸ்கல் அழுத்தத்தையும் 218 டெசிபல் அளவு ஒலியையும் உண்டாக்கக் கூடியது. இந் நிகழ்வின் போது ஒலியொளிர்வு நிகழ்கிறது. இந்த ஒளியொளிர்தல் வெறும் கண்களால் காண முடியாதது.
மேலும் இது மற்ற உயிரியல் ஒளிர்வுகளைப் போல முக்கியத்துவம் வாய்ந்ததும் அன்று.

மேற்கோள்கள்
-----------

1. ↑  Didenko, Y.T.; McNamara, III, W.B.; Suslick, K.S. (January 2000). "Effect of Noble Gases on Sonoluminescence Temperatures during Multibubble Cavitation". *Physical Review Letters* **84** (4): 777–780. doi:10.1103/PhysRevLett.84.777. பப்மெட்:11017370. Bibcode: 2000PhRvL..84..777D.
2. ↑  Detlef Lohse, Barbara Schmitz and Michel Versluis (2001). "Snapping shrimp make flashing bubbles". *Nature* **413** (6855): 477–478. doi:10.1038/35097152. பப்மெட்:11586346.
3. ↑  S. N. Patek and R. L. Caldwell (2005). "Extreme impact and cavitation forces of a biological hammer: strike forces of the peacock mantis shrimp". *Journal of Experimental Biology* **208** (Pt 19): 3655–3664. doi:10.1242/jeb.01831. பப்மெட்:16169943.
**அனடோலி டேவிதோவிச் சிமோன்** *(Anatoly Davydovich Zimon)* மாசுகோ மாநில தொழில்நுட்பக் கல்விக்கழகத்தில் ஒரு கெளரவ பேராசிரியராக இருந்தார். இவர் வாழ்ந்த காலம் 1924 ஆம் ஆண்டு நவம்பர் மாதம் 20 ஆம் நாள் முதல் 2015 ஆம் ஆண்டு பிப்ரவரி மாதம் 22 ஆம் நாள் வரையுள்ள காலமாகும். தொழில்நுட்ப அறிவியல் முனைவர், உருசியாவின் கௌரவ அறிவியல் அறிஞர், பன்னாட்டு சூழலியல் கல்விக் கழகத்தின் கற்பிப்பாளர் மற்றும் வாழ்க்கை பாதுகாப்பு அமைப்பின் முதுபெரும் தலைவர் போன்ற சிறப்புகளும் இவருக்கு உண்டு. இரண்டாம் உலகப்போரில் முதுபெரும் அனுபவம் கொண்டவர், மற்றும் ஓர் ஓய்வு பெற்ற படைத்தலைவர் என்றும் சிமோன் கருதப்படுகிறார். 

ஒட்டும் வேதியியல் துறையில் ஒரு புதிய போக்கை இவர் நியாயப்படுத்தி உருவாக்கினார். இத்துறை ஒரு பெரிய அறிவியல் மற்றும் நடைமுறை மதிப்பைக் கொண்டுள்ளது. மேலும் இத்துறை உருசியாவிலும் வெளிநாட்டிலும் அங்கீகாரத்தைப் பெற்றுள்ளது. அமெரிக்காவில் வெளியிடப்பட்ட இரண்டு கட்டுரைகள் உட்பட இவரின் ஏழு தனிக்கட்டுரைகள் இத்துறையின் கலைக்களஞ்சியமாக திகழ்ந்தன. சப்பான் மற்றும் செருமனியில் வெளியிடப்பட்ட தூய்மையாக்கல் என்ற புத்தகத்தில் தனது சொந்த ஆராய்ச்சியின் அடிப்படைகளையே இவர் எழுதியிருந்தார். செர்னோபில் பேரழிவுக்குப் பிறகு அந்நிகழ்வை ஆய்வு செய்தே தூய்மைப்படுத்தல் கோட்பாடு நடைமுறையை இவர் முன்வைக்கிறார். ஐந்து விஞ்ஞானப் புத்தகங்களை இவர் வெளியிட்டுள்ளார். அவற்றில் இயற்பியல் மற்றும் கூழ்ம வேதியியலில் முதல் முறையாக எழுதப்பட்ட இயற்பியல் மற்றும் கூழ்ம வேதியியல் பாடப்புத்தகங்கள் ஆகும். 1967-2001 ஆம் ஆண்டுகளில் இவர் 26 புத்தகங்களை வெளியிட்டார். சமீபத்திய மறு வெளியீட்டின் படி இது 37 தொகுதிகளையும் 571 அச்சிடப்பட்ட பக்கங்களையும் உருவாக்குகிறது
.

மேற்கோள்கள்
-----------

1. ↑  Суд полностью оправдал ветерана ВОВ, обвинённого любимой внучкой в клевете
2. ↑  "Наночастицы — принципиально новое на базе хорошо известного старого". 2017-03-26 அன்று மூலம் பரணிடப்பட்டது. 2020-04-30 அன்று பார்க்கப்பட்டது.

புற இணைப்புகள்
--------------

* Anatoly Zimon at the publ.lib.ru